মেরি কুইগলি হত্যাকাণ্ড
মেরি এলিজাবেথ কুইগলি (ফেব্রুয়ারি ২৮, ১৯৬০ - সেপ্টেম্বর ১০, ১৯৭৭) ছিলেন একজন হত্যার শিকার হওয়া মার্কিন নারী। তার খুনের রহস্য সমাধানের আগ পর্যন্ত প্রায় ৩০ বছর ধরে মামলাটি অমীমাংসিত ছিল। মেরি ক্যালিফোর্নিয়ার সান্তা ক্লারা হাই স্কুলে সিনিয়র শিক্ষার্থী ছিলেন। তিনি একটি বিয়ার পার্টিতে যোগ দিয়েছিলেন। ১৯৭৭ সালের ১০ সেপ্টেম্বর রাতে সেখান থেকে চলে যান। পরের দিন সান্তা ক্লারার ওয়াশিংটন পার্কের (বর্তমানে ওয়ার মেমোরিয়াল পার্ক) একটি চেইন-লিঙ্ক বেড়া থেকে ঝুলন্ত অবস্থায় তার লাশ পাওয়া যায়। শবপরীক্ষকের দেওয়া প্রমাণ ইঙ্গিত দেয় যে তাকে ধর্ষণ করা হয়েছে এবং শ্বাসরোধ করা হয়েছে। ক্যালিফোর্নিয়ার ৬৯তম প্রস্তাবের কারণে প্রসিকিউটররা অবশেষে তার হত্যাকারী রিচার্ড আর্কিবিককে সনাক্ত করতে ডিএনএ প্রোফাইলিং ব্যবহার করতে সক্ষম হয়েছিল , যা রাজ্যকে তার ডিএনএ ডেটাবেসে অন্তর্ভুক্তির জন্য আর্কিবিকের ডিএনএ সংগ্রহ করার অনুমতি দিয়েছিল।